Here is a page extracted from Wikipedia that may contain CSS, HTML, and a lot of unformatted text.

Title: Grace Kelly
Content: Gracia de Mónegue, princesa Gracia de Mónegue u Grace Kelly (nombre artistico de Grace Patricia Kelly), naixita de Philadelphia (Pennsilvania, Estaus Unius) o 12 de noviembre de 1929 y muerta en Mónegue o 14 de setiembre de 1982, estió una actriz estausunidense, qui esdevenió o 19 d'abril de 1956 Princesa consort de Mónegue por o suyo matrimonio con Rainiero III de Mónegue, estando a mai de Carolina de Mónegue, Alberto II de Mónegue y Estefanía de Mónegue. Activa en o cine estausunidense dende primerías d'os anyos 1950 dica o suyo matrimonio, recibió cuantos premios mientres a suya carrera cinematografica.

D'entre a suya filmografía, se puet destacar bellos d'os suyos papels en cintas como High Noon (1952, Fred Zinnemann), Mogambo (1953, John Ford), Dial M for Murder (1954, Alfred Hitchcock), Rear Window (1954, Alfred Hitchcock), The Country Girl (1954, George Seaton), The Bridges at Toko-Ri (1954, Mark Robson), u To Catch a Thief (1955, Alfred Hitchcock).

Premios 
L'actriz Grace Kelly recibió un premio Oscar a la Millor Actriz en 1954 por a suya interpretación en a cinta The Country Girl, dirichita por George Seaton.

Vinclos externos 

  Grace Kelly en IMDb.
  Grace Kelly en Turner Classic Movies.
  Grace Kelly en Find A Grave.
  Grace Kelly en Internet Broadway Database.

Actrices d'Estaus Unius
Actrices de Hollywood
Consorts de prencipes de Mónegue
Naixius de Philadelphia
Premio Oscar a la Millor Actriz
1929 (naixencias)
1982 (muertes)